Il-WasteServ saħħet it-tim tat-taqsima li taċċetta l-iskart billi impjegat aktar spetturi li ħa jkunu qed jaraw li l-iskart li jidħol fil-faċilitajiet tagħha jintrema kif suppost. Dan ħabbru l-Ministru għall-Ambjent Aaron Farrugia meta żar il-kumpless ECOHIVE fejn iltaqa' mal-ispetturi ġodda. Il-Ministru Farrugia spjega kif dawn l-ispetturi se jkollhom ukoll l-irwol importanti li jirrappurtaw kull ksur tar-regoli l-ġodda tas-sit li se jidħlu fis-seħħ mil-lum. Dawn ir-regoli huma maħsubin biex jiżguraw is-sigurtà ta' dawk kollha li jagħmlu użu mill-faċilitajiet tal-WasteServ ħalli jitnaqqas ir-riskju ta' aċċidenti. Il-Ministru qal li bl-ingaġġ ta' aktar spetturi, il-WasteServ kważi rduppjat in-numru ta' spezzjonijiet. Dan irriżulta f'aktar monitoraġġ li jiżgura li l-iskart jiġi mormi kif suppost. Iċ-Chairperson tal-Wasteserv Prof. Frank Bezzina qal li l-Wasteserv qiegħda kontinwament ittejjeb l-operat tagħha, u li r-regoli l-ġodda tas-sit se jkunu qed ikomplu jtejbu s-sistema ta' infurzar fil-faċilitajiet tagħha. Il-Kap Eżekuttiv tal-WasteServ Richard Bilocca spjega kif l-irwol tal-ispetturi huwa li jiċċekkjaw viżwalment l-iskart li tirċievi l-aġenzija, inkluż l-iskart li jmur fil-miżbla. Jittieħdu wkoll ritratti ta' dan l-iskart waqt il-ħatt bħala evidenza biex jiġi aċċertat li dan hu konformi mad-dikjarazzjoni tal-iskart magħmula mill-kolletturi huma u diħlin. #td_uid_2_601c0bf5b1090 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/02/03120022/pr210232b-80x60.jpeg) 0 0 no-repeat}#td_uid_2_601c0bf5b1090 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/02/03115122/pr210232a-80x60.jpeg) 0 0 no-repeat} 1 minn 2 MECP MECP Din il-ġimgħa tħabbar li Malta mhix qed tilħaq il-miri nazzjonali u Ewropej fil-qasam tal-immaniġġjar tal-iskart, inkluż fejn jidħol l-iskart magħmul mill-plastik. Dan ħareġ mir-rapport tal-Awditur Ġenerali Charles Deguara bit-titlu 'The effectiveness of plastic waste management in Malta' li ġie ppreżentant lill-Ispeaker tal-Kamra tar-Rappreżentanti Anġlu Farrugia. Fir-rapport jissemma kif prattiċi inadekwati ta' separazzjoni fis-sors qed iwasslu sabiex plastik li għandu potenzjal li jiġi riċiklat qed jispiċċa mormi fil-miżbla u li din hi sitwazzjoni li għandha l-ogħla impatt negattiv f'termini finanzjarji u ambjentali anke fid-dawl tal-fatt li l-maġġoranza tal-ispejjeż relatati mal-immaniġġjar tal-iskart qed joħroġhom il-Gvern. Aqra aktar Plastik li jista' jiġi riċiklat qed jispiċċa mormi fil-miżbla – NAO Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_601c0bf5b3838_rand.td-a-rec-img{text-align:left}.td_uid_4_601c0bf5b3838_rand.td-a-rec-img img{margin:0 auto 0 0}